JohanHeinsen/ENO huggingface dataset:
Aalborgs Stifts Adresseavis, 1825-10-03
Ch. Dupins berømte Reise i Storbritannien indeholder Følgende: Skotland har gjort overordentlige Fremskridt i det sidste halve Aarhundrede: Naturen har gjort Meget for det, men ved Konsten ere Naturens Frembringelser, blevne hundredefold forøgede. Mineralogien er der af en umaadelig Rigdom. Agerdyrkningen bliver stedse meere indbringende, men Jndvaanernes Vindskibelighed maa sætte enhver Reisende i den største Forhavselse. Forenings- Acten imellem England og Skotland har havt en høist velgjørende Jndflydelse paa sidstnævnte Lands Tilstand. Leiths og Edinburghs Handel er i et Aarhundrede bleven 20 Gange saa betydelig, som tilforn. Hvormange Foretagender ere ikke blevne udførte. Hvilken Vedholdenhed i at forfølge sin Fremgang, Hvilken Nation har saaledes som den Skotske forstaaet sig paa at omskabe det tørreste Land til et, som, forholdsviis betragtet, er nu det paa Jorden, hvor Konst og Vindskibelighed have frembragt de største Underværker, Vil jeg endog - siger Hr. Dupin - for ikke at trætte Læsernes Taalmodighed, forbigaae Fyrtaarnene i Forth og Tay, eller ikke tale om Byerne Aberdeen, Frasersburg, Cullen &c., saa maa jeg dog opholde mig et Øieblik ved den Caledoniske Kanal. Den berømte Games Watt havde i 1773 følt Vigtigheden af denne Kanal. Hans Planer ere blevne prøvede og udførte, og Skibene ere nu ikke længere tvungne til den farlige Seilads omkring Ørkenerne. For at udføre dette store Værk ere Kanaler blevne trukne gjennem Jndsøerne Ness, Oich, Eil og Linche og ved denne sammenhængende Række af Kanaler er det Skotske Høiland deelt i to næsten ligestore Deele. Hvor mange Vanskeligheder har man ikke derved havt at overvinde? Hvilken Vedholdenhed har Udførelsen af dette Værk ikke udkrævet? Jntet bliver umuligt ved en Saadan. En saa utrættelig og taalmodig Vedholdenhed har ogsaa allene været istand til at opnaae det Formaal, at Skibene, saaledes som det nu finder Sted, kunne i mindre end tolv Timer passere to og tyve Sluser i en Strækning af 22 Lieues (16 1/2 Danske Mile.) Af alle Stæder i Skotland er Glasgow den, hvor der hersker mest Vindskibelighed, og den vigtigste; i Aaret 1707 havde den kuns 14000, men i 1821 derimod 147000 Jndbyggere. Stadens rette Opkomst maa dateres fra 1732 af, da de to første Baand- Væverstole bleve der indførte, og det var under Amerikanerkrigen, at Arkwright hersteds bragte Maskinerier i Gang til at spinde Bomuld paa, hvilke Opfindelser ikke have bidraget saa ganske Lidet til Forandring i de commercielle Forholde paa Jorden.
Aalborgs Stifts Adresseavis, 1825-10-03
Brasilien. Brasilianerne ere dog virkeligen rykkede ind i Øvre- Peru. Deres General, Aranjo e Silva, tilkjendegav General Sucre fra sit Hovedkvarteer i Santa Ang under 26de April, at han havde indtaget Chiquitos ved Middel af en for Samme ærefuld Capitulation, og ifølge denne, under Jndbyggernes eenstemmige Fryderaab indlemmet det i det store Brasiliske Rige, hvorfore Sucre havde at afholde sig fra alle Fiendligheder, dem han da ellers ogsaa i alle Fald skulde vide at afværge. Den Høistcommanderende i (Plata) Provindsen Sante Cruz lod han tillige vide, at dersom denne ikke forholder sig rolig, da vil han komme, tilintetgjøre ham og hans Tropper og til Minde for Efterverdenen ikke lade Sten paa Steen i Staden Santa Cruz.
Aalborgs Stifts Adresseavis, 1825-10-03
China. Over Ruslands østlige Grændse, ved Kjækta, har man Efterretninger fra China af følgende Jndhold: Sommeren 1824 var overordentlig hed i Peking. J Julii Maaned viste det Reaumurske Thermometer 30 Graders Varme i Skygge. Treaarig Oversvømmelse og slet Høst have bevirket megen Dyrtid i Peking, hvoraf Følgen i dette over befolkede Land var, at mange Mennesker døde. Chinas Handel er i Stillestand og Handelstandens Uformuenhed til at redsle for sig er større, end Nogen skulde have kunnet forestille sig. Blot i een Stad, Sutschen, som har store Handelsforbindelser med Kalgan, have 60 Handelshuse, som er Meget paa engang, hørt op med at betale, hvorved den Russisk Chinesiske Handel over Kjækta faaer et Stød, som længe vil føles. Mansjursproget kommer i Forfald; Krigsvæsnet forsømmes og udføres med største Mathed. - Overhovedet skal Keiseren, Daa Gouan, regere sit Folk meget vel. Hans ypperste Minister hedder Soun-Thoun-Tan. Bekjendere af christelige Religionssecter taales vel i China, men man længes dog ikke synderligt efter nye Missionærer.
Aalborgs Stifts Adresseavis, 1825-10-03
En Russisk Mission i Peking, i hvis Spidse staaer Archimandriten Fader Kammensky, nyder saavel offentligen, som i det private Liv, den største Agtelse.
Aalborgs Stifts Adresseavis, 1825-10-03
Blandinger. Det store Skib Baron Renfrew, som nylig er løbet fra Stabelen i Canada og kan føre 7000 Tons (112000 Tønder) ligger nu under Ladning med Trælast til England. At samme Skib er større, end de Skibe, som passere Løgstørs Grund, kan man slutte sig til af Antallet paa de Sjovere, som hver Dag vare antagne til at bringe Ladningen ombord, nemlig ikke mindre end 300 Mand. - Det Skib skulde være istand til med en eneste Ladning Salt at forsyne alle Liimfjordens Salterier for længere end to Aar.
Aalborgs Stifts Adresseavis, 1825-10-03
Da den Tunesiske Ambassadør Sidi Mamouth forleden var kommen hjem fra sin Frankrigs-Reise havde han mangehaande Ting at fortælle om alskjøns herlige Sager, som han havde seet iblandt de christne Folk, og hvorom hans Landsmænd intet Begreb kunde iforveien gjøre sig. Hans gamle Fader syntes saa godt om hans Fortællinger, at han fra nu af tillader ham uden Ceremoni at sætte sig, naar de komme sammen i een Stue.
Aalborgs Stifts Adresseavis, 1825-10-03
Hvor vakklende Prisen paa Bankactier er i Norge kan sees af Rigstidenden No. 72, som beretter, at de ved Auction ere solgte i Drammen til 108 a 109 Spd. Sedler for 100 Spd. Sølv, men i Nordlaandene til 89 3/4 Spd. Sedler for 100 Spd. Sølv.
Aalborgs Stifts Adresseavis, 1825-10-03
J en Grube etsteds i Landskabet Cornwall i England er anbragt en Dampmaskine, som har 250 Hestes Kraft, og derfor Sandsynligviis tør være en af de største Dampmaskiner, som ere eller have været til.
Aalborgs Stifts Adresseavis, 1825-10-03
For den filologisk Filosofiske Examen ved Frederiks-Universitetet i Christiania er under 27de August udstedt et Reglement, hvorefter den skal holdes i de sidste fjorten Dage i hvert Halvaar, og bestaae af tre Afdelinger, nemlig den filologiske, den mathematiske-historiske, og den Filosofiske- naturvidenskabelige. Vedkommende kunne i eet Halvaar tage Examen i en eller flere af disse Afdelinger, dog kuns i den her nævnte Orden. Charactererne blive som før. L. p. c., L., Hill., og N. C. Det Mindemærke, Skotterne i Glasgow opreise til Ære for deres store Reformator Knox, er nu snart færdigt. Det faaer en Høide af 60 Fod.
Aalborgs Stifts Adresseavis, 1825-10-03
Negerne benytte sig nu ogsaa af Avisfrieriet. En i Afrika reisende Briter lader nemlig bekjendtgjøre i engelske Aviser, at Kongen af Benin, uagtet han alt besidder en Skat af 500 Koner og 50 Børn, ønsker endnu en hvid Kone, som han vil gjøre til Dronning over sit Serail og de sorte Koner til hendes Slavinder. Hvo der har Lyst til denne Herskerinde-Post, kan melde sig paa Nye Times Kontoir i London. Dejen af Tripolis har, paa Grund af en vrang Fortolkning af Traktaterne, ladet lægge Beslag paa alle sadiniske Skibe, og den sardiniske Regering lader paa sin Side udruste en Flode til Handelens Beskyttelse i Middelhavet. Grev de Espagne har været saa forsigtig, at beholde Original documenterne om Bessieres's Sammensværgelse selv, og kun sende saamange Oplysninger, at de Mistænkte have kunnet fængsles; i et Par Landsbyer har han ladet skyde Præsterne, men sendt 16 Personer til Madrid, der skal dømmes der. J Tortosa vare de Frivillige strax færdige, til at raabe: Carl den 5te leve! Frimurerne døe! og vilde have bemægtiget sig Castellet, hvilket Commandanten dog forsvarede; den samme Forordning, som fældede Bessieres, skal nu anvendes mod disse Oprørere baade i Tortosa og Cebera, hvor lignende grove Optøier have funden Sted. Hos Jesuiterne maa man søge Oprindelsen til det Hele, og de var tillige Oprørernes Skatmestre!
Aalborgs Stifts Adresseavis, 1825-10-03
Fra Berlin melder Moniteuren under 25de August, at det Preussiske Cabinet iagttager den samme Gang i Hensyn til de nye Amerikanske Stater, som den, det Franske Hof har begyndt. Det tillader sine Undersaatter Handel med hine Staters Havne, og forhindrer paa ingen Maade Afsendelsen derhen af Preussiske eller fremmede Varer, i Preussiske Skibe men har bestemt vægret sig ved, at ansætte Preussiske Consuler i bemeldte Havne, ligesom Preussiske Undersaatter udtrykkeligen ere forbudne at tage Tjeneste i nogensomhelst af de insurgerede Sydamerikanske Stater. Man siger, at det samme System vil blive fulgt af de øvrige Nordiske Magter.
Aalborgs Stifts Adresseavis, 1825-10-03
Fædrelandet.
Aalborgs Stifts Adresseavis, 1825-10-03
Kjøbenhavn. Hs. Majestæt Kongen har allernaadigst for 3 Aar bevilget Besidderne af Landeiendomme i Hertugdommerne Slesvig og Holsteen en aarlig Eftergivelse i Skatterne til Beløb 200000 Rbdlr.
Aalborgs Stifts Adresseavis, 1825-10-03
Ligeledes er der i Hertugdømmerne ogsaa for næste Aar anordnet en Udskrivning af Magasinkorn, Høe og Halm, med 1 Td. Rug og 1 Td. Havre af hver Ploug, tilligemed 2 Læs Høe og 2 Læs Halm af hver Ploug i Marsken og 1 1/2 Læs Høe og 1 1/2 Læs Halm i Geestdistricterne.
Aalborgs Stifts Adresseavis, 1825-10-03
Ved Høiesteret er en Handelsbetjent Peder Ludvig Zylow, for at have skrevet et falsk Skudsmaal, og Knud Andersen Tolder, for Deelagtighed i denne Forbrydelse, dømt til Fængsel paa Vand og Brød i 4 Gange 5 Dage.
Aalborgs Stifts Adresseavis, 1825-10-03
Den ved det keiserlige russiske Gesandtskab ved vort Hof ansatte Legationssecretair Grev v. Santii, er udnævnt til Kammerherre af Hs. Majestæt Keiseren af Rusland.
Aalborgs Stifts Adresseavis, 1825-10-03
Uagtet det vedholdende Regnveir havde dog en stor Mængde Mennesker begivet sig ud til Sorgenfrie Søndagen den 18de f. M. i Anledning af Hs. Høihed Prinds Christians Fødselsdag. Ogsaa det allerhøieste Kongehuus var der ude for at lykønske Prindsen. Der var stor Frokost-Taffel. Deres Majestæter toge hjem til Frederiksbergslot Kl. 5, men Hs. Kongl. Høihed Kronprindsessen, forblev til Ballet. Der var bygget tvende Dandse-Salons, anbragt Transparents, Jllumination af Fakler, og et skjønt Fyrværkerie afbrændtes af Artilleriet Kl. 9. Om Morgenen blev Prindsen paagnet med Musik af Sangerne fra Theatret, og afsjunget en Sang af unge erkjendtlige Konstnere. Den halve Nat blev der dandset baade i Skoven og paa Slottet.
Aalborgs Stifts Adresseavis, 1825-10-03
Der er nu falden Dom i Kassemangel-Sagen mod Dr. Baden.
Aalborgs Stifts Adresseavis, 1825-10-03
Et ungt Menneske blev i Søndags anholdt i Sorgenfrie Skov med en falsk Femrigsdalerseddel, for hvis Besiddelse han, i et strax af Hr. Justitsraad Rimestad optaget Politieforhør, ikke kunde giøre Rede; han blev derfor kjørt hjem med Politiet og strax arresteret, efter at man i hans Logis paa Frederiksberg havde fundet endeel Redskaber og Apparater til falske Sedlers Forfærdigelse.
Aalborgs Stifts Adresseavis, 1825-10-03
Hr. Etatsraad Thaarup, som Redactør af Dagen og Skilderiet, har anmeldt: slet Jntet herefter at ville optage i noget af disse Blade angaaende Theologernes Tvist i Kjøbenhavn i denne Tid. Hr. J. G. Blankensteiner, Forstander for den katholske Menighed i Kjøbenhavn, takker i Addresseavisen for en ham af Menigheden skjænket Sølvpokal, i Anledning af hans Fratrædelse fra Kassebestyrelsen, efter 25 Aars Tjeneste som Forstander.
Aalborgs Stifts Adresseavis, 1825-10-03
Et ubekjendt Fruentimmer er Natten imellem den 14de og 15de September fundet liggende i beskjænket Tilstand, paa et Fortoug i Kjøbenhavn og bragt i Politiearresten, hvor hun kort efter døde. Nu er hun til Eftersyn henlagt i Liighuset ved Langebroe.
Aalborgs Stifts Adresseavis, 1825-10-03
Blandinger. Den lærde Onomatolog, Doctor og Professor Jens Henr. Larsen i Holbek lader Publicum vide igjennem Kjøbenhavns Skilderi, at han agter at fortsætte sin paabegyndte Anglisering af Danske Bynavne, saasnart han kan overkomme de til et saadant Foretagende fornødne videnskabelige Hjælpemidler.
Aalborgs Stifts Adresseavis, 1825-10-03
Efter et Par Maaneders Ophold i Altona, er en Transport af 40 freyberger Bjergfolk, under Anførsel af deres Bjergmester, Hr. Pfoerdtner von der Hölle, i disse Dage afgaaet derfra med Skibet Urania til Buenos Ayres. Aalborg
Aalborgs Stifts Adresseavis, 1825-10-03
Med største Forundring læser man i Jydske Efterretninger No. 110 af 17de f. M. i en Erklæring betræffende en med Sandheden uoverstemmende Beretning angaaende en paa Ulfberg (?) Hede funden dræbt Mandsperson, bag efter den sindrige og for Statistikere høist vigtige bemærkning, at Heden er ubeboet, følgende Snak: "Hvorvel man i vort fredelige og lykkelige Danmark saa sjeldent hører om Stratenrøverie, saa har man dog Exempler, at man selv i Nærheden af store Byer (in Specie herved Aalborg) er bleven overfaldet eller anholdt af omreisende Landstrygere." - Stykket er underskrevet: "Jydske Efterretningers Redaction."- Formodentlig en Efterretning af samme Troværdighed, som hin fra den ubeboede Hede.
Aalborgs Stifts Adresseavis, 1825-10-03
Skibe, ind- og udclarerede ved Aalborg Toldkammer. Den 1ste October. Jndclarerede, H. Christensen og J. Jensen fra Sæbye med Brænde. N. Jversen fra Aarhuus med frisk Frugt. N. Jensen og O. Hansen fra Rudkjøbing med dito. S. N. Svarer fra Kjøbenhavn med Salt og Stykgods. J Graven fra Petersborg med Hør, Hamp, Blaar og Potaske. - Udclarerede, H. Hansen til Tønsberg med Kornvare, Smør og saltede Aal. N. Skougaard til Kjøbenhavn med Havre, Byg og Smør m.m. L. Fischer til dito med Havre og Byg m.m. J. Nielsen til dito med Rug, Byg og saltede Sild. M. Waal til Norge med Rug, Byg, Smør og saltede Aal. G. Solberg, til Norge med Kornvare, Smør, Ost, saltede Aal og levende Gjæs m. m.
Aalborgs Stifts Adresseavis, 1825-10-03
Bekiendtgjørelser. Tirsdagen den 4de October 1825 om Eftermiddagen Kl. 2 slet, holdes Generalforsamling i de borgerlige veltænkende Jnteressenteres Liigkasse, hos Skattecasserer Nørgaard paa Graven, for at eftersee Regnskabet, samt vælge nye Oldermand og Biesiddere. Samme Tid kan og nye Jnteressentere antages. Aalborg den 1ste October 1825. Directionen. Det til Forstærknings-Bataillonernes Fastmands-Classe henhørende Mandskab af 16de Lægd Budolphi Sogn som opholder sig i Aalborg Kjøbsted, haver at møde til Mønstring for Landmilice-Sessionen, som for bemeldte Lægd holdes paa Stadens Raadstue, Torsdagen den 6te October næstkommende, Morgen Kl. 8. De til bemeldte Batailloner henhørende, som siden sidste Session have erholdt Adkomstbreve paa Huuse eller Gaarde her i Byen, haver 6 Dage før Sessionen dermed at melde sig hos Lægdsmanden.
Aalborgs Stifts Adresseavis, 1825-10-03
J Udeblivelses Tilfælde kan de vente at blive mulcterede efter Anordningerne. Aalborg den 28de September 1825. Schmidt.
Aalborgs Stifts Adresseavis, 1825-10-03
Nylig hjemkommen bedste Punsch-Extract, Rom, hvid Havanna Sukker, fiin heglet Hør, Dito heglet Blaar & Hamp, fiin Bomuld, faaes til billige Priser hos N. Schibbye.
Aalborgs Stifts Adresseavis, 1825-10-03
Efter høje Amtets Ordre kundgjøres herved: At det Qvægmarked, der allernaadigst er tilladt at holdes her ved Hjallerup Kroe, holdes den 8de November førstkommende; men ikke den 8de October, som jeg fejlagtigen har ladet avertere i disse Aviser. Hjallerup Kroe, den 1ste October 1825. Ane Marie Christensdatter.
Aalborgs Stifts Adresseavis, 1825-10-03
At Stervboet efter Capitain af det 3die Jydske Infanterie Regiment Christopher v. Krug, er sluttet, bekjendtgjøres herved. Aalborg den 1ste October 1825. Wølfferdt. Schmidt.
Aalborgs Stifts Adresseavis, 1825-10-03
Paa Addresse-Contoiret gives Anviisning hvor en Dreng, som er confirmeret, kan blive antaget i Lære ved Handelen til nukommende Paaske.
Aalborgs Stifts Adresseavis, 1825-10-03
Den Gaard i Rebild Bye, i Skjørping Sogn, som forhen har lagt under Buderupholm, skyldsat for omtrent 5 Tønder Hartkorn, er underhaanden at faae tilkjøbs, og kan tiltrædes næste 1ste Mai. Liebhabere behage at henvende dem til Besidderen af Gaarden eller Undertegnede. Mølgaard, ved Krastrup, den 2den October 1825. Kjær.
Aalborgs Stifts Adresseavis, 1825-10-03
Til Efterretning for dem som ønske Tabellerne til den indbyrdes Underviisning, opklævet paa Pap med farvet Kant, da koster det hele 13 Rbd., og bestaaer af 80 Læse-Tabeller paa 46 Stykker Pap. - 100 Skrive dito paa 56 Stk. dito. - 120 Regne dito paa 70 Stkr. dito. - 32 Stkr. geographiske dito paa 16 Stkr. dito med Læderhjørner, 1 s. mere hver Tabel. For dem som selv ville opklistre Tabellerne, kunde Pap erholdes, at Bundtet 21 Mk., fra No. 30 til 40 Stykker pr. Bundt. Farvet Papiir, a Bogen 20 s., faaes hos Rottbøll Sadolin, Boghandler og Bogbinder.
Aalborgs Stifts Adresseavis, 1825-10-03
Auctioner. Efter Begjering af Procurator Holm her i Byen, bliver den af Farverenke Madame Schnøyder ibidem beboende Gaard med iværende Farverie af indmurede Kjedler og Kipper, tilhørende Presse, Overskjærerie og Trykkerie, tilliggende Frugthave og Tømmerplads, stillet til 3de offentlige Auctioner, for absolut at bortsælges: 1ste Gang den 29de October, 2den Gang den 12te November og 3die Gang den 26de f. M. hver Dags Formiddag Kl. 10. De 2de første Auctioner af des paa Byetingsstedet og den 3die i Gaarden selv. Til Lysthavendes Efterretning tjener, at Gaarden er indrettet ogsaa til Kjøbmandshandel og for endeel af nye opført for faa Aar siden, samt at Kjøbesummen kan blive indestaaende i samme imod antagelig Sikkerhed, indtil næste Snapsting. Hobroe, den 27de September 1825. Jansen.
Aalborgs Stifts Adresseavis, 1825-10-03
Onsdagen den 5te October næstkommende om Formiddagen Kl. 10 slet, bliver udi Kjøbmand og Kirkeværge Jørgen, Jensen Nørgaards Opbudsboes forhen eiende Gaard No. 464 paa Nyetorv, afholdt offentlig Auction over nogle Sengeklæder, en stor Kobberkjedel i Grube, en mindre dito, et stort Støbekar med Jernbaand og en Stevevender, samt den under 28de April 1817 for Rigsbankhæftelsen i Opbudsboets bortsolgte Gaard, udstædte Recipice, hvilket herved til Liebhaveres, Efterretning bekjendtgjøres. Aalborg den 29de Septbr. 1825. Schmidt.
Aalborgs Stifts Adresseavis, 1825-10-03
Onsdagen den 5te October førstkommende om Eftermiddagen Kl. 3 slet, bliver udi Kattuntrykker og Formskjærer Christian Bergs ejende Sted No. 548 paa Nørregade, afholdt offentlig Auction over fornævnte Kattuntrykker Bergs afdøde Kones Efterladenskaber, bestaaende af nogle Fruentimmer- Gangklæder, et 24 Timers Stueuhr, samt noget Kjøkkentøj m. m.; hvilket herved til Liebhaveres Efterretning bekjendtgjøres. Aalborg den 30te Septbr. 1825. Schmidt.
Aalborgs Stifts Adresseavis, 1825-10-05
Spanien. Da mange Geistlige, saavel af de ypperste Prælater, som og Præster og Munke, befindes at have været indvikklede i Planen at afsætte Kongen og ophøie hans Broder, paa Spaniens Throne, saa ere en Mængde af disse for Tiden indloserede i Fængslerne i alle Rigets Stæder, hvilket neppe betager den bigotte Spanske Almue. - Oprørske Bevægelser finde Sted allevegne, nu i en, nu en anden Deel af Riget. Som et Beviis paa hvorvidt umenneskelig Grusomhed, kan strække sig iblandt fanatiske Factionister, anføres, at en Cavirol og en anden til, Begge Barføddermunke af Klosteret i Villafranca i Catalonien, bemægtigede sig en Ulykkelig, som havde tjent ved den constitutionelle Milits, satte ham en Knebel i Munden, bandt hans Hænder og Fødder, udstrakte ham paa et Bord, mishandlede og slagtede ham, opsamlede hans Blod i en Skaal og badede deres Hænder deri. - Øvrigheden lod udsende Stikbreve efter disse Uhyrer, de bleve ogsaa paagrebne og sidde nu fængslede i Barcellona. - Man kan forestille sig hvilken Retning saadanne Geistlige give den uvidende og allerede før blodtørstige Spanske Almues Character. Jkke uden Grund frygter man for, at Keiseren af Marocco skulle faae Lyst til at tage den i hans Land ved Strædet beliggende Spanske Fæstning Ceuta, som det svækkede, næsten regeringsløse Spanien, neppe skal i denne Tid være istand til at forsvare.
Aalborgs Stifts Adresseavis, 1825-10-05
Blandinger. I Grevskabet Amherst, Virginien i Nordamerika, skal i være opdaget en righoldig Guldmine.
Aalborgs Stifts Adresseavis, 1825-10-05
Kongen af Sverrig og Norge, siger man, vil ansætte en Consul paa Hayti.
Aalborgs Stifts Adresseavis, 1825-10-05
Den udmærkede Historiemaler Dubois er den 8de f. M. og i Paris ihjelstukken i en Duel.
Aalborgs Stifts Adresseavis, 1825-10-05
Fra den endnu i Brasilien værende keiserlige østerrigske Naturforsker Johan Natterer har man nu igjen Breve, og Beretninger, daterede den 20de Februar 1825 fra Ci de . dadande Cuyaba i Provindsen Mattogrosso. Han havde da allerede i 12 Kister nedpakket en meget betydelig Samling, bestaaende af 108 Stkr. Pattedyr, hvoriblandt 20, af hvilke han ikke forhen havde indsendt Exemplarer; 1100 Stykker Fugle, hvoriblandt ligeledes ere 49, som han ikke forhen havde havt, 108 Stykker Amphibier, hvoriblandt 20 nye; 148 i Floder levende Fiske af 61 forskjellige Arter, af hvilke de fleste ere nye, 3531 Stykker Jnsekter af alle Klasser, 174 Glas med en meget righoldig Samling af Jndvolds-Orme og flere Landkonchylier; denne Forsendelse er ligeledes tilføiet to store Kister med meget ziirligen udarbeidede Redskaber som bruges af Jndianerne, saasom af de Mundurucus, Apiacas, Mauus, Guauas, Parecis og Bororas. Desværre saaes det tillige af Beretningerne, at det usunde Klima i Mattogrosso yttrede sine onde Virkninger paa vor Naturforskers Sundhed; thi en haardnakket Lungesygdom hindrede ham allerede i flere Maaneder i sin Virksomhed og i at reise videre. Hans troe Ledsager, den keiserlige Livjæger Sochor, befandt sig To Engelske Chinafarere, Moffat og Juliana, seilede hjemmefra paa engang, ankom til Canton paa een og samme Dag, ladede der med The og afseilede til Quebek i Canada, hvor de ligeledes ankom paa een Dag. Efter Udlosning seilede de hjemad og ankom til Dynerne (Downs) ligeledes paa een og samme Dag. Dette er høist mærkeligt, da de paa disse lange Reiser ingenlunde holdt Følgeskab, men ofte vare adskilte fra hinanden. - Disse vare de første Ostfarere, som kom directe til Quebek. Mange Kjøbmænd fra Nyyork og andre Stæder i Nordamerika vare i Anledning af Theladningernes Salg reiste hen til Qvebek, hvor man endog smigrede sig med det vistnok noget sanguiniske Haab, at Nordamerikanerne, som hidtil have drevet en meget levende Handel med Ostindien og China og derved ikke smuglet saa lidet, skulle herefter finde bedre deres Regning ved at tage deres The og Ostindiske Varer paa anden Haand over Quebek, hvor de dog skulle svare en temmelig høi Transittold.
Aalborgs Stifts Adresseavis, 1825-10-05
Den forleden ommeldte forestaaende Opløsning af det Britiske Parliament i dette Efteraar, modsiges nu, som ikke grundet. Ministrene, og iblandt dem især Canning, have altfor megen Jndflydelse i dette Parliament, til at de skulle ønske noget nyt Valg nu foretaget, da de vel kunne have Grund til at befrygte, at endeel af deres Tilhængere, der i de Jrelandske Anliggender viste sig som Papisteriets Forfægtere, muligen kunne falde igjennem.
Aalborgs Stifts Adresseavis, 1825-10-05
England vil snart fremvise det beundringsværdige Skuespil, at paa egne med Jern belagte Konstveie, uhyre Vogne, uden Heste, i saare kort Tid ville bevæge sig frem fra den ene Ende af Landet til den anden. Efter de gjorte Beregninger vil en Dampbefordring af 50 Tons Vægt, med 6 Hestes Kraft, kunne tilbagelægge 5 engelske Mile i en Time. Der skal ligeledes oprettes Kareter for Reisende. Disse ville tilbagelægge 1012 Mile i en Time. Paa Vognleien vil der svares 25 pr. 100, og paa Tid 75 pr. 100. Med det første vil man begynde at arbeide paa en Konstvei for Dampvogne mellem Birmingham og Liverpool. Denne skal komme til at staae i Forbindelse med Jernværkerne i Shropshire, Straffordshire, Macclesfield &c. Ved Hielp af disse Dampvogne ville Breve og Reisende kunne befordres fra London til Manchester, Liverpool og Leeds i 12 Timer, til Glasgow og Edinburgh i 24 Timer. Hver engelsk Miil af disse Konstveie vil koste at anlægge 8000 Pd. St. - Adskillige Selskaber ere allerede traadte sammen for at understøtte et saadant Kæmpeværk ved Actier, hvoraf enkelte Privatmænd have kjøbt 100 til 200.